"Julle het gehoor dat aan die mense van die ou tyd gesê is…maar Ek sê vir julle": Deel 2 – Die letter teenoor die gees. | 4windkoinonia
← Foundational Themes in Genesis – Study 88
Foundational Themes in Genesis – Study 89 →
Posted on Junie 2, 2020	by 4windkoinonia
In Mattheüs 5 praat Jesus van dinge wat "die mense van die ou tyd" geleer was, teenoor die dinge wat Hy leer. Hier is die verse met daardie belangrike verwysings…
Waarna verwys Jesus as Hy van die leer van "die mense van die ou tyd" praat? Wel, dit word alles gekwoteer uit die Wet van Moses wat die ou volk van Israel moes gehoorsaam.
Jesus het dus 'n ander wet gebring wat teenoor die Wet van Moses staan, vir hulle wie dit kan ontvang. Kyk hoe stel die apostel Paulus die twee wette teenoor mekaar:
Die verwysing na "die wet van die sonde en die dood" beteken dat die Wet van Moses ten doel gehad het om die sondige doodstoestand van alle vlees uit te wys…
Rom 3:19-20 Nou weet ons dat alles wat die wet [van Moses] sê, hy dit sê vir die wat onder die wet is, sodat elke mond gestop en die hele wêreld voor God doemwaardig kan wees; 20 aangesien uit die werke van die wet geen vlees voor Hom geregverdig sal word nie, want deur die wet is die kennis van sonde.
Alle wette wat op die vlees fokus, val onder "die wet van die sonde en die dood". Die Wet van Moses is die voorbeeld wat deur die Skrifte na ons gebring word om al hierdie tipe wette te belig. Die wette wat die "mense van die ou tyd" geleer het, is dus op elke mens persoonlik betrekking, as ons dit kan sien. In Deel 1 van die studiereeks het ons gesien dat die "mense van die ou tyd" eintlik ook 'n geestelike verwysing is na ons eie ou mens, die vleesmens, en hoe ons ook almal aanvanklik onder die tipe wette leef. Ons moet aardse wette gehoorsaam, en dit sluit in die wette van ons land se regering wie God daar gestel het:
Rom 13:1-4 Laat elke mens hom onderwerp aan die magte wat oor hom gestel is, want daar is geen mag behalwe van God nie, en die wat daar is, is deur God ingestel, 2 sodat hy wat hom teen die mag versit, die instelling van God weerstaan; en die wat dit weerstaan, sal hulle oordeel ontvang. 3 Want die owerhede is geen voorwerp van vrees by die goeie dade nie, maar by die slegte. Maar wil jy die mag nie vrees nie, doen wat goed is, en jy sal lof van hom ontvang; 4 want hy is 'n dienaar van God, jou ten goede. Maar as jy kwaad doen, vrees dan; want hy dra die swaard nie verniet nie, want hy is 'n dienaar van God, 'n wreker om die een wat kwaad doen, te straf.
Ons aardse vleesmens is van nature 'n wettelose en tugtelose mens (1Tim 1:9), en moet deur aardse wette regeer word. Maar die aardse wette wat op vlees van toepassing is kan nooit ons hart se probleme oplos nie. Ons hart moet vernuwe word, en dit gebeur uitsluitlik as die wet van die gees van lewe van Christus oorneem.
Niemand word deur die werke van wet van die sonde en die dood voor God regverdig nie. Dit is net deur "die wet van die gees van lewe" van Christus dat ons God se goeie en welgevallige en volmaakte wil kan ken en doen. Kom ons herhaal: Dit is slegs "die wet van die gees van lewe" wat deur Jesus Christus kom, wat almal wat aan vleeslikheid gekoppel was, sal vry kom van die sonde en die dood, op die tyd soos die Vader alleen bepaal:
Die vleeslike wette en die geestelike wette het twee verskillende fokusse, tog kom albei in die Skrifte voor. Ons moet weet wanneer die Skrifte na die een verwys wat op vlees fokus, en ons moet weet wanneer die Skrifte verwys na die nuwe wet van die gees van lewe in Christus. Hierdie skeiding is van kardinale belang as ons die Skrifte wil reg sny (reg verdeel):
Die Woord van God het inderdaad 'n verdelende rol:
Dieselfde Woord bring geestelike lewe vir sommige, en vir die res bring die Woord geestelike dood. Dit is ook wat die volgende gebeurtenis in die wildernistydperk van Israel tipeer vir die ware geestelike Israel van God (1Kor 10:11; Gal 6:16):
Die "Engel van God", die "Wolk van die Here" en die Vuurkolom beskryf dieselfde persoon, naam Jesus Christus, die Woord van God.
Eks 40:34-38 Toe het die wolk die tent van samekoms oordek, en die heerlikheid van die HERE het die tabernakel vervul, 35 sodat Moses nie in die tent van samekoms kon ingaan nie, omdat die wolk daarop gerus en die heerlikheid van die HERE die tabernakel vervul het. 36 En as die wolk van die tabernakel af optrek, het die kinders van Israel elke keer weggetrek op al hulle togte; 37 maar as die wolk nie optrek nie, dan trek hulle nie weg nie, totdat dit weer optrek. 38 Want die wolk van die HERE was bedags op die tabernakel, en vuur was snags daarin, voor die oë van die hele huis van Israel, op al hulle togte.
Eks 13:21-22 En die HERE het voor hulle uitgetrek, bedags in 'n wolkkolom om hulle op die pad te lei, en snags in 'n vuurkolom om hulle voor te lig, sodat hulle dag en nag kon trek. 22 Die wolkkolom het nie bedags en die vuurkolom nie snags voor die volk gewyk nie.
Num 14:14 en dit aan die inwoners van hierdie land gesê. Hulle het gehoor dat U, HERE, in die midde van hierdie volk is; dat U, HERE, duidelik waarneembaar verskyn; dat u wolk oor hulle staan en U in 'n wolkkolom voor hulle uit trek bedags en in 'n vuurkolom by nag.
Jesus Christus bring inderdaad skeiding, soos Hy tereg opgemerk het…
Dieselfde wolk in die woestyn het twee effekte gehad – duisternis vir die Egiptenare en lig vir die Israeliete. Die Egiptenare is simboliese taal wat staan vir ons vlees, en die ou Israeliete is simboliek (skadubeelde) van die ware uitverkorenes in Christus, soos die Vader ook dan die ware geestelike Jode in Christus, die ware Israel van God, trek na Hom:
Duisternis is 'n simbool vir geestelike dood wat kom in die vorm van geestelike onkunde en blindheid. Die lig is 'n simbool in die Skrifte wat geestelike lewe uitbeeld, en die lewe kom deur die waarheid te ken. Ons almal is eers deel van duisternis voordat ons die lig van God kan sien en waardeer. As die lig kom, dan word geestelike waarhede geopenbaar aan ons, en die dinge van die vlees word onbelangrik en verdwyn langsamerhand. Daarom het die voorhangsel in die tempel geskeur toe Jesus sterf. Deur die dood van die vlees kom die LIG van die ware LEWE!
Mar 15:38 En die voorhangsel van die tempel het in twee geskeur van bo tot onder.
Ons eie voorhangsel is ons vlees en sy insigte wat geskeur moet word om die lig en lewe van Christus in ons lewe in te laat. Dit kom as ons ons eie kruis opneem en te sterf vir ons eie oortuigings en ons aardse verbintenisse, om regverdig te word voor God op ons eie terme!
Die letters van die ou wet is die voorhangsel wat verwyder moet word indien ons die nuwe lewe in Christus deelgatig wil word. Agter die voorhangsel van die uiterlike letters is geestelike verborgenhede weggesteek wat nie vir baie toeganklik is nou nie. Hierdie voorhangsel bring inderdaad die skeiding tussen TWEE groepe mense. So verwoord Paulus hierdie skeiding…
1Kor 2:6-9 Tog spreek ons wysheid onder die volwassenes, maar 'n wysheid nie van hierdie wêreld, of van hierdie wêreld se heersers, wat vergaan nie. 7 Maar ons spreek die wysheid van God, wat bestaan in verborgenheid wat bedek was en wat God van ewigheid af voorbeskik het tot ons heerlikheid, 8 wat niemand van die heersers van hierdie wêreld geken het nie—want as hulle dit geken het, sou hulle die Here van die heerlikheid nie gekruisig het nie— 9 maar soos geskrywe is: Wat die oog nie gesien en die oor nie gehoor en in die hart van 'n mens nie opgekom het nie, wat God berei het vir die wat Hom liefhet.
​Daar is diegene wie die Skrifte op 'n vleeslike manier lees deur die woorde op uiterlike dinge toe te pas (hulle word as geestelike onvolwasse geklassifiseer deur die Skrifte). As die Skrifte goeie eienskappe beskryf, dan glo hulle dit is hulle. As die Skrifte slegte eienskappe beskryf, dan glo die groep mense dat dit op ander mense van toepasing is en nie op hulle nie. Hulle sien partyskappe. Baie gelowiges in Korinth was in hierdie groepe en so is dan ook aan Paulus gerapporteer, en hy moes hulle streng bestraf…
1Kor 1:11-13 Want dit is aan my deur die huisgenote van Chloë bekend gemaak aangaande julle, my broeders, dat daar twiste onder julle is. 12 Ek bedoel dit, dat elkeen van julle sê: Ek is van Paulus, en ek van Apollos, en ek van Céfas, en ek van Christus. 13 Is Christus verdeel? Is Paulus miskien vir julle gekruisig? Of is julle in die naam van Paulus gedoop?
Dan is daar die ander groep wie dieselfde Skrifte as geestelike lewendige woorde lees (die Skrifte vanaf Genesis 1 tot Openbaring 22 het alles direk toepassing op hulle persoonlike lewe). Hulle sien die woorde as simanteise konsepte nie, maar woorde met intieme en persoonlike betekenis. Hierdie groep gelowiges kan sien wat almal die woorde van die Skrifte (die goeies en die slegtes) vir hul persoonlike lewe uitlig. Hulle verstaan die volgende woorde van Jesus…
Hierdie twee uiteenlopende insigte is wat geestelike lewe of geestelike dood in ons teweegbring. Ons almal begin eers deur op die letter van die Woord te konsentreer, voordat die voorhangsel geskeur word (Heb 10:19-25). Die voorhangsel skeur as ons die oordeel van God beleef en Sy geregtigheid intiem leer ken:
Deur die voledige plae van God se oordeel te beleef, kry ons toegang tot Sy allerheilige insigte:
Niemand kan ingaan in God se allerheilige geestelike tempel alvorens hierdie finale oordeel van God se geestelike wette voltooi is nie. So verkry ons die ware lewe, en ons word laat sit saam met Christus. Deur geloof neem ons nou reeds ons plekke in met volle geloofsversekerdheid:
Efes 2:1-10 En julle het Hy lewend gemaak, wat dood was deur die misdade en die sondes 2 waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk, 3 onder wie ons almal ook vroeër gewandel het in die begeerlikhede van ons vlees toe ons die wil van die vlees en van die sinne gedoen het; en ons was van nature kinders van die toorn net soos ook die ander. 4 Maar God, wat ryk is in barmhartigheid, het ons deur sy grote liefde waarmee Hy ons liefgehad het, 5 ook toe ons dood was deur die misdade, lewend gemaak saam met Christus—uit genade is julle gered— 6 en saam opgewek en saam laat sit in die hemele in Christus Jesus, 7 sodat Hy in die eeue wat kom, kan betoon die uitnemende rykdom van sy genade in goedertierenheid oor ons in Christus Jesus. 8 Want uit genade is julle gered, deur die geloof, en dit nie uit julleself nie: dit is die gawe van God; 9 nie uit die werke nie, sodat niemand mag roem nie. 10 Want ons is sy maaksel, geskape in Christus Jesus tot goeie werke wat God voorberei het, sodat ons daarin kan wandel.
Dit is die gees wat lewend maak, want die tydelike vleeslike beelde en gelykenisse (die "letter") is op die einde van die dag van geen nut nie. Dit is die geestelike lewe wat elke woord bevat en wat uit God se mond uitgaan, wat aan God se uitverkorenes die vermoë gee om bekwaam te wees vir elke goeie werk deur Christus wat daardie krag gee!
​Joh 6:63 Dit is die Gees wat lewend maak, die vlees is van geen nut nie; die woorde wat Ek tot julle spreek, is gees en is lewe.
2​Kor​ 3:5-8 Nie dat ons uit onsself bekwaam is om iets as uit onsself te bedink nie, maar ons bekwaamheid is uit God, 6 wat ons ook bekwaam gemaak het as dienaars van 'n nuwe testament, nie van die letter nie, maar van die gees; want die letter maak dood, maar die gees maak lewend. 7 En as die bediening van die dood, met letters op klippe gegraveer, in heerlikheid was, sodat die kinders van Israel nie die oë kon vestig op die aangesig van Moses nie vanweë die heerlikheid van sy aangesig, wat tog moes vergaan, 8 hoeveel te meer sal die bediening van die Gees dan nie in heerlikheid wees nie?​​​